Hendan ostakøkan er eitt sindur annarleiðis enn ein vanlig ostakøka við keksabotni. Tað er eitt sindur ringt at finna glutenfríar digestive keks, so eg havi avgjørt at gera ein nøtubotn ístaðin. Ostakøkan er deiliga frísklig og so sera páskalig við sínum flotta gula liti, og so kann man pynta hana júst sum einum lystir. Lime/sitrón krem 4 pasturiseraði egg 100 g smør skorið í smáar bitar saftin úr tveimum sitrónum saftin úr trimum limefruktum 125 g sukur 1 tsk. vaniljusukur Nøtubotnurin Píska egg og sukur saman. Blenda nøturnar í blendara. Blanda salt, bakipulvur og vaniljusukur saman við blendaðu nøtunum og blanda í eggjaskúmið saman við smeltaða smørinum. Koyr bakipappír í botnin á einum 20 cm diametur formi, smyr síðurnar við smøri. Koyr síðani deiggið í og baka á 175 stigum í uml. 30 min. Ostafyllan Píska rómaost, skyr, sukur, limeskal og limesaft væl saman. Koyr husblasbløðini í eina skál við køldum vatni og lat standa í uml. 7 min. Hita hylliblómusaftina á lágum hita, tað skal ikki kóka, men blíva eitt sindur heitari enn lunkað. Pressa síðani vatnið úr husblasinum og koyr í saftina, so tað upploysist. Rør saftina varliga í ostafylluna so við og við. Nú er klárt at koyra ostafylluna omaná nøtubotnin, tá hann er kølnaður. Lime/sitrónkrem Set ein bolla oman á eina grýtu við vatni í og set á miðal hita. Bollin má ikki nema vatnið. Koyr sitrón og limesaft saman við pasturiseraðu eggunum, sukuri og vaniljusukuri í bollan og rør væl. Koyr síðani smørbitarnar í blandingina og rør ofta til kremið tjúknar, tað tekur uml. 10 min. Legg ostakøkuna saman Tá nøtubotnurin er kølnaður, koyrir tú hann í aftur formin, og um tú vilt, kanst tú antin klippa bakipappír til ella nýta køkuplastfilm runt um botnin, soleiðis at tað liggur inn móti síðunum á forminum. Hetta er ikki altumráðandi men ger, at køkan er lættari at fáa úr forminum aftur og hon fær eisini penari linjur. Stoyt síðani ostafylluna omaná botnin og lat kølna í 4 tímar ella til blandingin er stívnað. Smyr síðan ta nøgdina av lime/sitrónkremi omaná, sum tú heldur er passaligt. Pynta køkuna við t. d. smáum marengstoppum, beint áðrenn hon verður borðreidd. Eg havi cøliaki/glutenviðkvæmi og havi tí gjørt bloggin glutenfrifoodie. dk, har tú kanst finna íblástur til góðan og leskiligan glutenfrían mat og bakstur.